Гуанэ Раисэ Жумалдин и пхъур
2018 гъэм накъыгъэм и 25-м и ныбжьыр илъэс 82-нэм иту дунейм ехыжащ Гуанэ Раисэ Жумалдин и пхъур.
Орджоникидзе дэт медицинэ институтыр къиуха нэужь, Раисэ Жумалдин и пхъур узыншагъэр хъумэным-кIэ IэнатIэм щылэжьащ участковэ дохутыру, щIыналъэм и акушер-гинекологыу, Шэджэм район сымаджэщым и дохутыр нэхъыщхьэу. ИужькIэ ар щытащ Шэджэм райисполкомым и унафэщIу, 1975 гъэм къыщыщIэдзауэ 1985 гъэ пщIондэ — КПСС-м и обкомым щIэныгъэмрэ егъэджэныгъэ IуэхущIапIэхэмкIэ и къудамэм и инструктору.
1985 гъэм Гуанэ Р. Ж. КъБАССР-м цIыхухэм социальнэ и лъэныкъуэкIэ защIэгъэкъуэнымкIэ и министру ягъэуващ. 1992 гъэм къыщыщIэдзауэ ар и унафэщIу щытащ «Зи акъылкIэ тэмэму зызымыужь сабийхэм я Налшык къалэ унэ-интернат» къэрал IуэхущIапIэм.
Зыпэрыта IэнатIэ псоми Раисэ Жумалдин и пхъум зыкъыщигъэлъэгъуащ зи IэщIагъэм фIы дыдэу хэзыщIыкI лэжьакIуэу, къызэгъэпэщакIуэ, унафэщI IэкIуэлъакIуэу. Ар зыхэтхэм къахэщырт и гуащIафIагъкIэ, гуапагъэкIэ, цIыхухэм ядэIэпы-
къуну сыт щыгъуи зэрыхьэзырым- кIэ. ЦIыхухэм социальнэ и лъэ- ныкъуэкIэ защIэгъэкъуэнымкIэ министр къулыкъум щыпэрыта зэма-ным республикэм щыхапщауэ щытащ цIыхухэм Iуэхутхьэбзэ яхуэщIэн IэнатIэр езыгъэфIэкIуа мардэщIэхэр. Интернатым и унафэщIу щыщытами, ар икъукIэ гуапэу, гулъытэ хэха яхуищIу яхэтащ сабий ныкъуэдыкъуэхэм.
Гуанэ Р. Ж. КъБАССР-м и Совет Нэхъыщхьэм и депутату хахауэ щытащ икIи узыншагъэр хъумэнымкIэ зэпымыууэ лажьэ комиссэм и унафэщI къалэныр и пщэ дэлъащ.
Гуанэ Раисэ мызэ-мытIэу къыхуагъэфэщащ къэрал дамыгъэ лъапIэ зэмылIэужьыгъуэхэр, абыхэм Лэжьыгъэм и Бэракъ Плъыжь орденри яхэту.
Гуанэ Раисэ Жумалдин и пхъум, цIыху щыпкъэм, зи IэщIагъэм фIыуэ хэзыщIыкIыу щыта лэжьакIуэм, къызэгъэпэщакIуэ Iэзэм, и фэеплъ нэхур сыт щыгъуи ди гум илъынущ.
КIуэкIуэ Ю. А., Егоровэ Т. Б., Мусуков А. ТI., Канунников В. А.,
Къуэдзокъуэ М. М., Амщокъуэ Ф. Къ., Аттаев Ж. Ж.,
АфэщIагъуэ М. Хь., Ахъуэхъу Т. Б., Берд Хь. А., Бечелов И. Б.,
Бозий Н. М., Бэлэтокъуэ В. Хь., Геляхов А. С., Говоров С. А.,
Губин Г. С., Жанатаев С. А., Жыджэт А. А., Залиханов М. Ч.,
Зумакулов Б. М., Къалэ З. А., Къэжэр Хъу. Хь., Канунников А. Д.,
Къардэн М. Н., Къэрмокъуэ Хь. М., КIэрэф М. А.,
Клевцов М. М., Нэхущ З. А., Сэхъу В. Къ.,
Сэхъурокъуэ Хь. Хь., Тау П. Къ., ТекIушэ А. А.,
Тюбеев А. И., Федченкэ Л. М.,
Хьэщхъуэжь А. Б., Шыхъуэбахъуэ М. Хь.
